Ambon

Ambon (distaget [ɑ͂ˈbwɔn] er vro) a zo ur gumun eus Breizh e kanton Muzilheg e departamant ar Mor-Bihan. Douaroniezh War lez aber an Tohon ha war aod ar Meurvor Atlantel emañ Ambon. Kumunioù amezek : Surzur; Laozag; Noal-Muzilheg; Muzilheg; Beler; Damgan. Anv Marteville & Varin ( 1843) : Ecclesia Ambonensis. Jean-Yves Le Moing (1990) : "Ambon Insula, 861, Cartulaire de Redon; Ambon, 1330 Longon". Erwan Vallérie (1995) : "Ambon, 1387; Ambon, 1453". Istor Dispac'h Gall Melestradurezh: krouet e voe kumun Ambon e 1790. Gant al lezenn eus an 23 a viz Eost 1790 e voe lakaet e kanton Surzhur; e distrig Gwened e oa. Diskaret e voe Kanton Surzhur gant al lezenn eus an 8 pluviôse an IX (28 a viz Genver 1801) dezhi an titl loi portant réduction du nombre de justices de paix. Lakaet e voe Ambon en arondisamant Gwened e 1800 hag e Kanton Muzilheg e 1801. XIXvet kantved Krouet e voe kumun Damgan d'an 18 a viz C'hwevrer 1824 diwar ul lodenn eus tiriad kumun Ambon. XXvet kantved Brezel-bed kentañ Mervel a reas 76 gwaz eus ar gumun, eleze 4,6 % ag ar boblañs hervez an niveradeg bet graet e 1911. Brezelioù didrevadennañ Brezel Indez-Sina Mervel a reas ur gward republikan e Bu Dop e Kochinsina er Viêtnam d'an 19 a viz Mae 1953. Brezel Aljeria Mervel a reas daou vilour eus ar gumun. Brezhoneg 82,5 % eus anvioù-lecʼh ar gumun a zo brezhonek. Monumantoù ha traoù heverk Maner "Plessis Cabano". Iliz katolik Sant Sir ha Santez Julitte. Chapelioù. Monumant ar re varv e-tal an iliz katolik, luc’hskeudenn. Dioueliet e voe d’ar 26 a viz Ebrel 1925. Plakenn ar re varv (1914-1918) en iliz katolik, luc’hskeudenn. Emdroadur ar boblañs 1962-2022 Niver a annezidi Melestradurezh Post Digoret e voe ar burev-post d'ar 1añ a viz Gouere 1926. Tud Per Le Boitreuse, labourer, divroet, en doa kemeret perzh d'an dilestradeg c'hwitet ar Roueelerien e Kiberen e 1795. Bet tapet, kondaonet e voe e Gwened d'an 8 pluviôse AN IV / Yaou 28t a viz Genver 1796, oajet a 20 vloaz. Ardamezeg ar familhoù Gevelliñ Levrlennadur Liammoù diavaez (br) Ambon war lec'hienn Geobreizh (fr) Lec'hienn ofisiel ti-kêr Ambon (fr) Savouriezh Ambon - Diaz Mérimée (fr) Ambon en Institut géographique national (fr) Ambon en EBSSA Daveoù ha notennoù